open-index/open-wikipedia-markdown huggingface dataset:
HMS Shakespeare (1917)

**HMS Shakespeare** oli Britannian kuninkaallisen laivaston Shakespeare-luokan laivueenjohtaja ensimmäisessä maailmansodassa.

## Valmistus

Alus tilattiin Woolstonista John I. Thornycroft and Companyltä, missä köli laskettiin 2. lokakuuta 1916. Alus laskettiin vesille 7. heinäkuuta 1917 ja otettiin palvelukseen 10. lokakuuta.

## Palvelus
Alus oli 31. toukokuuta 1918 laivueenjohtajana osuessaan miinaan, minkä seurauksena se oli viisi kuukautta telakalla korjattavana. Se oli lokakuussa Harwichiin sijoitetussa 10. hävittäjälaivueessa, jossa muina laivueenjohtajina olivat *[[HMS Spencer]]*, *[[HMS Bruce (1918)|HMS Bruce]]* ja *[[HMS Montrose (D01)|HMS Montrose]]* sekä niiden lisäksi kaksikymmentäneljä R-luokan hävittäjää.

Kevään 1919 uudelleen organisoinnin yhteydessä alus määrättiin Rosythiin sijoitettuun 2. hävittäjälaivueeseen, joka muodostettiin aiemmasta 13. hävittäjälaivueesta. Vuonna 1921 laivueet ryhmiteltiin uudelleen jakamalla ne pienemmiksi taktisiksi kokonaisuuksiksi, jolloin *Shakespeare* sijoitettiin Atlantin laivaston 6. hävittäjälaivueeseen laivueenjohtajaksi.

Alus vapautettiin 1923 laivueenjohtajan tehtävistä, kun laivue siirrettiin *[[HMS Valhalla]]n* alaisuuteen. *Shakespeare* korvasi *Brucen* 8. hävittäjälaivueen laivueenjohtajana, jolloin se sijoitettiin samalla reservistatukselle. Laivueen numeroitiin 1925 uudelleen 9. hävittäjälaivueeksi.

Alus luovutettiin 1936 romutettavaksi, kun laivasto hankki *[[RMS Majestic]]in*.

## Lähteet
*
*
*
*

### Viitteet
HMS Spenser

**HMS Spenser** (viirinumerot F90 ja D40) oli Britannian kuninkaallisen laivaston Shakespeare-luokan laivueenjohtaja ensimmäisessä maailmansodassa.

## Valmistus

Alus tilattiin John I. Thornycroft and Companyltä Woolstonista, missä köli laskettiin 9. lokakuuta 1916. Alus laskettiin vesille 22. syyskuuta 1917 ja valmistui vielä saman vuoden lopulla 12. joulukuuta.

## Palvelus
Vuonna 1921 alus oli 2. hävittäjälaivueen johtoaluksena laivueen osallistuessa 2. risteilijälaivueen mukana Itämeren purjehdukseen. Alus odotti 31. elokuuta 1921 Isle of Wightin edustalla *[[HMS Vectis|HMS Vectiksen]]* ja *[[HMS Winchelsea (D46)|HMS Winchelsean]]* kanssa Plymouthista saapuvia laivueensa aluksia  *[[HMS Viceroy]]ta*,*[[HMS Vanquisher]]ia* ja *[[HMS Venetia]]a*. Alusten saavuttua osasto siirtyi Kentin rannikolle Dealiin odottamaan 2. risteilijäviirikön alusten *[[HMS Curacoa (D41)|HMS Curacoan]]*, *[[HMS Caledon (D53)|HMS Caledonin]]*, *[[HMS Castor (1915)|HMS Castorin]]* ja *[[HMS Cordelia (1914)|HMS Cordelian]]* sekä 2. hävittäjälaivueen loppuosan *[[HMS Viscount]]in*, *[[HMS Violent]]in* ja *[[HMS Wolfhound]]in* saapumista.

Osaston kokoonnuttua siirryttiin Brunsbütteliin, jonne saavuttiin seuraavana aamuna. Osasto jatkoi matkaansa Kielin kanavan kautta Itämerelle, jossa ensimmäisenä vierailukohteena oli Danzig 4. syyskuuta. Osasto jatkoi matkaansa 7. syyskuuta Memeliin, josta se lähti edelleen 9. syyskuuta Libauhun. Osasto jatkoi matkaansa Riikaan 12. syyskuuta ja edelleen 25. syyskuuta Tallinnaan. Matka jatkui 20. syyskuuta Helsinkiin ja kolme päivää myöhemmin edelleen Ahvenanmaan kautta Tukholmaan, josta matka jatkui 27. syyskuuta Kööpenhaminaan.

Alus myytiin romutettavaksi 1936.

## Lähteet
*
*
*
*

### Viitteet
Lusin koulu

**Lusin koulu** on Heinolan Lusissa sijaitseva alakoulu, jossa annetaan opetusta luokilla 1–6. Koulun rehtorina toimii Jarkko Granqvist. Vuonna 1882 toimintansa aloittanut Lusin kyläkoulu oli alkujaan entisen Heinolan maalaiskunnan ensimmäinen kansakoulu. Vuonna 2016 koulua kävi yhteensä 51 oppilasta.

Koulun vanha osa paloi täysin 6. huhtikuuta 2018. Pääosa opetuksesta siirrettiin tästä syystä siirretty tilapäistiloihin Heinolan Kirkonkylän kouluun. Koulun vastuulla oleva esikouluopetus annetaan kuitenkin Lusin päiväkoti-Satulinnassa. Tuhoutuneen koulun tilalle rakennettava uudisrakennus pyritään saamaan käyttöön syksyllä 2020.

Koulu on mukana Liikkuva Koulu -hankkeessa ja saanut pysyvän oikeuden Vihreän lipun käyttöön.

## Lähteet

## Aiheesta muualla
*Lusin koulun historiikki *Peda.net.*
Alto Paraguay

**Alto Paraguay** on Paraguayn pohjoisin ja pinta-alaltaan suurin departementti. Sen pinta-ala on 82&nbsp;349 neliökilometriä. Vuoden 2002 laskennassa  asukkaita oli 11&nbsp;587, arvio vuodelle 2016 on 16&nbsp;900. Departementin pääkaupunki on Fuerte Olimpo.

Paraguayn osuus Gran Chacosta, joka muodosti aikoinaan oman departementtinsa, liitettiin Alto Paraguayhin vuonna 1993.

Paraguayjoki jakaa departementin kahteen osaan. Joen eteläpuolinen osa on merkittävä luontoalue tulvatasankoineen ja erityyppisine metsineen. Joen pohjoispuolella, lähempänä Bolivian rajaa, maasto on kivikkoisempaa ja ilmasto kuivempi.

Departementissa on neljä kansallispuistoa, joista suurin on Defensores del Chaco.

## Lähteet
Marja Lehtonen

**Marja Lehtonen** (s. 1968 Tampere) on suomalainen kehonrakentaja ja personal trainer.

Lehtonen aloitti kilpaurheilun 1983. Pikajuoksijana hän kiinnostui painonnostosta. Pari vuotta kiinnostusta kehonrakennukseen sai hänet innostumaan kilpailemisesta, ja hän osallistui suomenmestaruuskilpailuihin. Kevyen sarja luokassa hän tuli toiseksi ja Meksikossa maailmanmestaruuskilpailuissa 1990 seitsemänneksi.

## Kilpailusijoitukset
* 1990 Pohjanmaa Grand Prix – 1. kevyt (alle 52 kg)
* 1990 suomenmestaruus – 2. (kevyt)
* 1990 maailmanmestaruus – 7. (kevyt)
* 1991 suomenmestaruus  – 1. (keskisarja – alle 57 kg)
* 1991 euroopanmestaruus – 7. (kevyt)
* 1991 maailmanmestaruus – 14. (keskisarja)
* 1994 maailmanmestaruus – 4. (keskisarja)
* 1999 maailmanmestaruus – 4. (keskisarja)
* 2000 euroopanmestaruus – 2. (keskisarja)
* 2001 Jan Tana Classic – 3. (kevyt)
* 2001 Women’s Extravaganza – 2. (keskisarja)
* 2002 Jan Tana Classic – 3. (kevyt)
* 2003 Night of Champions – 3. (kevyt)
* 2004 Night of Champions – 2. (kevyt)
* 2004 IFBB Ms. Olympia – 3. (kevyt)
* 2005 IFBB Ms. Olympia – 14.
* 2007 Jan Tana Classic – 3. (kevyt)
* 2008 Atlantic City Pro – 4.

## Lähteet

## Aiheesta muualla
*Marja Lehtosen kotisivu
Kaisa Meri

**Katri Aksa Kaisa Säivä**, kirjailijanimi **Kaisa Meri** (sukunimi vuoteen 1936 *Sjöman*; 7. maaliskuuta 1898 Pori – 12. toukokuuta 1977 Pori) oli suomalainen Porissa asunut kauppias ja kirjailija.

Kaisa Meri (Säivä) piti omaa myymälää Porin kauppahallissa 1920-luvun lopulta aina 1960-luvulle saakka. Hänen kirjallinen tuotantonsa koostui ajanvieteromaaneista ja näytelmistä. Meri sai Porin kaupungin tunnustuspalkinnon romaanistaan *Kartanosta kaupunkiin*.

## Teoksia
Nimimerkillä *Kaisa Meri*:
* *Me piiat*.    Kirja, Helsinki 1929
* *Pikku emäntä*.     WSOY 1929
* *Isän luvalla* : yksinäytöksinen huvitelma.    Pienviljelijäin liitto, Helsinki 1934
* *Mattilan talkoot* : 1-näytöksinen näytelmä.    Pienviljelijäin liitto, Helsinki 1940
* *Sotavaimo : kertomus kotirintamalta*.    Karisto 1942, 2. painos 1943
* *Me korvikkeet : kertomus työvelvollisuusnaisista*.    Karisto 1943, 2. painos 1943
* *Olin kesälomalla* : romaani.    Karisto 1944
* *Miina* : romaani.    Aura, Turku 1945
* *Koivuniemen miniä* : romaani.    Karisto 1946, 2. painos 1946
* *Sisarukset*.     Kansankirja, Helsinki 1946
* *Herttuan lumoissa : romaani Porista Juhana Herttuan ajoilta*.    Karisto 1947 
* *Tavallinen perhe* : kokoillan näytelmä.  1947
* *Sellaista se on ... : kuvia ja tuokioita kesäiseltä päivältä*.     Karisto 1948
* *Unohda entinen* : romaani.    Karisto 1949
* *Helena-laivan messityttö* : romaani.    Karisto 1950
* *Simpukka* : kertomus nuorisolle.      Suomen opettajain raittiusliitto, Helsinki 1950, 1957
* *Kertun onni* : romaani.   Karisto 1951
* *Toiveitten maja* : romaani.    Karisto 1953
* *Holviportti* : romaani.    Karisto 1954
* *Kaksi noitaa* : raittiuskertomus nuorisolle.     Suomen opettajain raittiusliitto, Helsinki 1954
* *Perintö* : kokoillan näytelmä.  1954
* *Kartanosta kaupunkiin* : romaani teollisuuskaupungiksi kehittyvästä Porista.    Karisto 1958
* *Meidän pihan lapset* : tyttöromaani.    Karisto 1961
* *Mitta on täysi* : kokoillan näytelmä.   1967
Nimimerkillä *Lempi Alho*:
* *Toimi työn tekee : kaksiosainen martta-aiheinen vuorokeskustelu*.     Pellervo-seura, Helsinki 1938
Nimellä *Kaisa Sjöman*:
* *Luonnonparantolassa* : kolminäytöksinen huvinäytelmä. Seuranäytelmiä 282.    Karisto 1926
* *Kaikkein paras* : yksinäytöksinen huvinäytelmä. Seuranäytelmiä 300.    Karisto 1928
Nimellä *Kaisa Säivä*:
* *Kaupassa* : yksinäytöksinen näytelmä. Seuranäytelmiä 417.    Karisto 1936

## Lähteet
* 
* Porin kaupunginkirjasto : 150 vuotta - 150 kirjaa : Meren romaani ''Kartanosta kaupunkiin''

## Aiheesta muualla
* Porilainen kirjailijatar, Seura, 09.02.1938, nro 6, s. 19, Kansalliskirjaston digitaaliset aineistot
İzmitin maanjäristys 1999

**İzmitin maanjäristys 1999** oli Turkissa İzmitissä 17. elokuuta 1999 tapahtunut maanjäristys, joka oli voimakkuudeltaan 7,6 Richterin asteikolla. Kuolonuhrien määräksi arvioitiin noin 17&nbsp;000 ja puoli miljoonaa jäi kodittomaksi.

Kaksi päivää myöhemmin 19. elokuuta kello 5.16 ja 6.18 paikallista aikaa tapahtui 80 kilometriä länteen pääjäristyksestä kaksi jälkijäristystä, jotka olivat voimakkuudeltaan 4,7 ja 5,0 Richterin asteikolla.

## Lähteet

## Aiheesta muualla

*The 17 August 1999 Izmit Earthquake
Seattle-Tacoman kansainvälinen lentoasema

**Seattle-Tacoman kansainvälinen lentoasema** (, ) sijaitsee Seatacin kaupungissa, Seattlen ja Tacoman kaupunkien välissä Washingtonin osavaltiossa Yhdysvalloissa. Vuonna 2019 se oli Yhdysvaltain yhdeksänneksi vilkkain lentoasema matkustajamäärissä mitattuna.

## Lentoyhtiöt
Lentoasemalta lentävät muun muassa seuraavat lentoyhtiöt:

* Air Canada
* Air Canada Jazz
* Air France
* Alaska Airlines
* American Airlines
* Asiana Airlines
* British Airways
* Delta Air Lines
* Finnair (kausilennot)
* Skywest Airlines
* Hawaiian Airlines
* JetBlue Airways
* Lufthansa
* Southwest Airlines
* United Airlines

## Lähteet

## Aiheesta muualla

* Seattle–Tacoma International Airport  – virallinen kotisivu
*
Alto Paraná

**Alto Paraná** on Paraguayn departementti. Sen pinta-ala on 14&nbsp;895 neliökilometriä. Vuoden 2002 laskennassa  asukkaita oli 558&nbsp;672, arvio vuodelle 2016 on 785&nbsp;100. Departementin pääkaupunki on Ciudad del Este.

Itaipun pato ja vesivoimala sijaitsevat Paranajoessa Alto Paranassa.

Departementissa tuotetaan paljon soijapapuja, vehnää ja maissia. 

## Lähteet

## Aiheesta muualla
Heikki Hyppönen

**Heikki Lauri Hyppönen** (13. toukokuuta 1885 Suistamo – 26. lokakuuta 1956 Vaasa) oli suomalainen päätoimittaja ja kirjailija.

## Henkilöhistoria
Hyppösen vanhemmat olivat maanviljelijä Lauri Hyppönen ja Anna Sofia Kettunen. Hän kävi 7 luokkaa oppikoulua ja hakeutui sen jälkeen sanomalehtialalle. Hyppönen oli päätoimittajana Keski-Suomi-lehdessä 1913–1917, Keskisuomalainen-lehdessä 1918–1928 ja Kaleva-lehdessä 1928-1929. Hän oli sitten Vaasa-lehdessä toimituspäällikkönä 1929–1941 ja päätoimittajana 1941–1951. Hyppönen oli myös Jyväskylän maistraatin ja raastuvanoikeuden kunnallisneuvosmiehenä 1921–1928, Karjalan sivistysseuran sihteerinä 1921–1923 sekä Suomen Matkailijayhdistyksen neuvottelukunnan jäsenenä 1924–1928 ja hallituksen jäsenenä 1944–1953.

## Teoksia
* *Petrunpäivän painajainen : tuokiokuvia*.    Gummerus 1927
* *Neekerin iltalaulu Lolallensa : sävel: Muistatkos, Emma...*.   Oy Vaasa, Vaasa 1933  
* *Kesä, lumimyrsky, palmuranta : kertomus pääskysistämme*.    Tekijä, Vaasa 1934
* *Sieltä, missä kulta käköset kukkuvat : pakinaa pikamatkalta runo-Karjalassa* : satakunta tekijän ottamaa kuvaa.    Tekijä, Vaasa 1934   
* *Juhannuksen alla Tuutunurkassa : elämän lehtiä pikkukaupungista*.    Tekijä, Vaasa 1935
* *Kuinka rakasta siellä kaikki olikaan*.   Oy Vaasa, Vaasa 1949
* *Raudan rahtaajat*.     Heimokirja, Jyväskylä 1953
* *Takaisin kotiin - Karjalaan : 1-näytöksinen näytelmä talvi- ja jatkosodan väliajalta*.    WSOY 1957

## Lähteet

## Aiheesta muualla
* Heikki Hyppönen SKS:kirjailijatietokannassa (arkistoitu linkki)
* Heikki Hyppönen : Villin lännen rakennustaiteessa olisi meillekin oppimista. Primitiivisyydellä on suuri siunaus (Alvar Aallon ja Aino Marsio-Aallon haastattelu), Karjala, 10.09.1939, nro 243, s. 21, Kansalliskirjaston digitaaliset aineistot
Honour – Valour – Pride

**Honour – Valour – Pride** on englantilaisen death metal -yhtye Bolt Throwerin seitsemäs studioalbumi. Metal Blade julkaisi sen 15. tammikuuta 2002. Albumi nauhoitettiin ja miksattiin Sable Rose Studiolla Coventryssa, Englannissa. Levyn on tuottanut itse bändi sekä Andy Faulkner. *Honour – Valour – Pride* on yhtyeen ainoa studioalbumi, jolla Karl Willets ei ole laulamassa.

Kuten kaikki Bolt Throwerin albumit, tämänkin levyn teema on sodat, erityisesti ensimmäinen maailmansota.

## Kappaleet
# 
# 
# 
# 
# 
# 
# 
# 
# 
# 

## Muusikot
* Dave Ingram – laulu
* Gavin Ward – kitara
* Barry Thompson – kitara
* Martin Kearns – rummut
* Jo Bench – basso

## Arvostelut
* Soundi: 

## Lähteet

## Aiheesta muualla
* 
*
Jake Brown

**Jake Brown** (s. 6. syyskuuta 1974) on australialainen ammattilaisrullalautailija. Hän aloitti rullalautailun 1984, ryhtyi kilpailemaan 1996 ja siirtyi ammattilaiseksi seuraavana vuonna. Hänen saavutuksiaan ovat muun muassa hopeasijat X Gamesin Big Airissa vuosina 2006 ja 2007, pronssi 2008 sekä kaksi kultaa 2009 ja 2010. Vuoden 2007 Big Airin viimeisellä runilla Brawn ensin onnistui 720 (ensimmäisen ikinä Mega Rampista), mutta menetti hypyn hallinnan quarter-pipessa ja putosi noin viidestätoista metristä tasaiselle. Hän menetti tajuntansa heti ja häntä hoidettiin pitkään. Lopulta hän kuitenkin pystyi lääkäreiden avustuksella kävelemään pois. Brown oli sairaalassa tarkkailussa kolme päivää onnettomuuden jälkeen.

## Lähteet
La Santisima Trinidad de Paraná

**La Santisima Trinidad de Paraná** eli Paranan pyhä kolminaisuus, on jesuiittojen entinen lähetysasema Paraguayssä. Se on rakennettu nykyisen  Encarnaciónin kaupungin lähelle Kaakkois-Paraguayhyn vuonna 1706. 

Raunioitunut luostari on Unescon maailmanperintökohde.

## Lähteet

## Aiheesta muualla

*World Heritage Site 
*Paraguay Travel Guide
Pjotr Nalitš

**Pjotr Andrejevitš Nalitš** (, s. 30. huhtikuuta 1981 Moskova, Venäjän SFNT, Neuvostoliitto) on venäläinen laulaja ja lauluntekijä, joka edusti Venäjää vuoden 2010 Eurovision laulukilpailussa kappaleella "Lost and Forgotten".

## Lähteet

## Aiheesta muualla
Riff Raff (yhtye)

**Riff Raff** oli vuonna 1979 perustettu oululainen metalliyhtye. 

Yhtye osallistui rockin SM-kisoihin 1980 keskityylin sarjassa ja sijoittui loppukilpailussa kolmanneksi. Ensimmäiset kappalet "Rock n' Roll Star" ja "I'll Be Gone" ilmestyivät 1981 Poko Records kokoelmalla *Heavy metal and live*. Yhtye julkaisi kolme albumia: *No Law n' Order*, *Robot Stud* ja *Give the Dead Man Some Water*. 

## Jäsenet
* Kari "Immu" Ilmarinen – laulu
* Jouko "Mookeri" Salonkari – kitara
* Riku "Korsberg" Kukkonen – kitara
* Timo "Kessler" Raatikainen – basso
* Esa "El Pasaderia" Palosaari – rummut, laulu

## Diskografia
### Studioalbumit
* 
* 
* 

### Singlet
* 
* 
* 

## Lähteet

## Aiheesta muualla
* 
*
Amambay

**Amambay** on Paraguayn departementti. Sen pinta-ala on 12&nbsp;933 neliökilometriä. Vuoden 2002 laskennassa  asukkaita oli 114&nbsp;917, arvio vuodelle 2016 on 161&nbsp;900. Departementin pääkaupunki on Pedro Juan Caballero.

Departementti sijaitsee Brasilian vastaisella rajalla, ja sillä on paljon yhteyksiä vuortentakaiseen Brasiliaan. Departementissa tuotetaan paljon mateeta, soijapapuja ja vehnää. 

Cerro Coran kansallispuisto sijaitsee Amambayn departementissa.

## Lähteet

## Aiheesta muualla
Lämäri 2

**Lämäri 2** (*Slap Shot 2: Breaking the Ice*) on *[[Lämäri]]*-elokuvalle (1977) 25 vuotta myöhemmin, vuonna 2002 tehty jatko-osa. Myös elokuvan tarina sijoittuu 25 vuotta ensimmäistä myöhemmäksi. Jatko-osan pääosissa ovat Stephen Baldwin, Jessica Steen ja Gary Busey. Elokuvan ohjasi Steve Boyum.

Toisin kuin edeltäjänsä, *Lämäri 2* sai huonon vastaanoton. Elokuva sai silti vuonna 2008 julkaistun jatko-osan *[[Lämäri 3]]* (*Slap Shot 3: The Junior League*).
Yesterdays (vuoden 1933 kappale)

”**Yesterdays**” on Jerome Kernin säveltämä ja Otto Harbachin sanoittama amerikkalainen popkappale ja jazzstandardi vuodelta 1933. Se esitettiin ensimmäisen kerran Broadway-näytelmässä *Roberta*. Musikaalista tehtiin elokuvaversio vuonna 1935, ja kappale oli yksi neljästä alkuperäisestä musiikkinumerosta jotka otettiin mukaan elokuvaan. Kappaleen lauloi elokuvassa Irene Dunne ja muissa pääosissa olivat Randolph Scott, Fred Astaire ja Ginger Rogers.

Kappale julkaistiin alun perin nimellä ”Yesterday”, ja ensimmäinen rivi oli nuottijulkaisussa kirjoitettu yksikössä ”Yesterday, yesterday”, mikä ei rimmannut seuraavan säkeen lopun ”sequester'd days” kanssa. Myöhemmissä julkaisuissa tämä painovirhe on korjattu muotoon ”Yesterdays, yesterdays”.

Kappaleen on kääntänyt suomeksi Sauvo Puhtila nimelle ”Eilinen”.

## Lähteet
Tumanski R-25

**Tumanski R-25** oli neuvostoliittolainen sotilaslentokoneiden suihkumoottori, joka on kehitetty Tumanski R-11 -moottorin pohjalta. Sen suunnitteli Sergei Gavrilov työryhmineen Tumanski-suunnittelutoimistossa (OKB-300).

## Tausta
Tumanskin suunnittelutoimiston R-25-moottori korvasi Tumanski R-13 -moottorin MiG-21bis- ja Suhoi Su-15bis -hävittäjissä. R-25 oli aksiaaliahtimella varustettu moottori. Sen ahdin oli edelleen parannettu nostaen sen puristussuhdetta. Sen jälkipoltin oli kaksiasteinen ja sitä syötti erillinen polttoainepumppu. Jälkipoltolla työntövoima nousi 96&nbsp;800 newtoniin 4&nbsp;km lentokorkeudessa. Harjoituslennoilla jälkipolttoa käytettiin yhden minuutin ajan. Sotatoimissa jälkipolttimen käyttöä voitiin jatkaa kolmeen minuuttiin. Moottorissa käytettiin enenevää määrää titaaniosia. Kaikkiaan moottoreita valmistettiin 3&nbsp;200 kappaletta vuosina 1971-1975. Myös intialainen HAL-tehdas valmisti moottoreita lisenssivalmistuksena.
 
## Tekniset tiedot (R-25-300)
* pituus 4&nbsp;615&nbsp;mm 
* halkaisija 1&nbsp;191&nbsp;mm 
* massa 1&nbsp;212&nbsp;kg 
* työntövoima 55&nbsp;kN sotilasteholla
* 68,5&nbsp;kN jälkipoltolla
* 96,8&nbsp;kN maksimaalisella jälkipoltolla
* puristussuhde 9,5:1
* turbiinin lämpötila 1&nbsp;040&nbsp;°C 
* polttoaineen kulutus 93&nbsp;kg/(h·kN) tyhjäkäynnillä
* polttoaineen kulutus 98&nbsp;kg/(h·kN) sotilasteholla
* polttoaineen kulutus 229&nbsp;kg/(h·kN) maksimaalisella jälkipoltolla
* työntövoima-massasuhde 56,5 N/kg eli 5,8:1 eli 79,9 N/kg eli 8,1:1 jälkipoltolla

## Lähteet

## Aiheesta muualla
*MZAK
Ne, joista ei puhuta

**Ne, joista ei puhuta** on Se, josta ei puhuta -yhtyeen ensimmäinen studioalbumi, joka julkaistiin vuonna 2010. Albumi nauhoitettiin alkuvuodesta 2009, ja sen miksasi Dan Swanö.

## Kappaleet
Kaikki kappaleet säveltänyt ja sanoittanut Samu Männikkö, sekä sovittanut Se, josta ei puhuta.

#
#
#
#
#
#
#
#
#
#

## Kokoonpano
;Yhtye
* Samu Männikkö – laulu
* Harri Granqvist – kitara
* Heikki Matero – kitara
* Juho-Pekka Lappalainen – basso
* Pekka Koskelo – rummut

;Tuotanto
* Samu Männikkö – tuottaja, äänittäjä
* Dan Swanö – miksaaja, masteroija
* Tuomo Parikka – grafiikka

## Arvostelut
* Imperiumi.net: 5–
* Soundi: 

## Lähteet

## Aiheesta muualla
* Ne, joista ei puhuta Discogsissa
*
Timo Hannunen

**Timo Ari Petteri Hannunen** (s. 13. kesäkuuta 1969 Multia) on suomalainen kuvanveistäjä.

Hannunen opiskeli ensin artesaanipuusepäksi, mutta myöhemmin hän meni vuodeksi Limingan taidekouluun opiskelemaan kuvanveistoa ja sen jälkeen Kankaanpään taidekouluun, josta valmistui 1995.

Ensimmäinen näyttely Hannusella oli Multian kunnanvirastossa, ja silloin hän vielä maalasi ja teki grafiikkaa, mutta keskittyi myöhemmin pelkästään kiveen ja erityisesti graniittiin. Opintomatka Siperiaan 1994 muutti hänen tyyliään karummaksi. Keuruun taidemuseossa hän piti näyttelyn 1996, ja Multian kunta osti näyttelystä kaksi teosta. Keuruun kunta tilasi häneltä kirjaston edustalle hirviveistoksen, joka sai nimen *Kuuntelija* paljastettiin vuonna 2000. Seuraavana vuonna hänellä oli laaja yksityisnäyttely ensin Keuruun museossa, josta se siirtyi Ouluun. Jyväskylän kaupunki tilasi veistoksen Kuokkalaan kiertoliittymään. Se sai nimekseen *Halla*. 

Valtakunnallinen uutiskynnys ylittyi, kun Hannuselta tilattiin Juice Leskisen hautamuistomerkki Kalevankankaan hautausmaalle. Mustaa graniittia oleva veistos on kahdesta osasta muodostuva kaksimetrinen monumentti, jonka keskellä oleva halkeama kuvaa virtaa.

## Kuvia julkisista teoksista

Tiedosto:Timo Hannunen Aika 1994.JPG|*Aika*, 1994, Jyväskylä.
Tiedosto:Arja Maarit Puhakka ja muita Loydetty aika 1998.JPG|*Löydetty aika*, yhdessä Anitta Toivion, Arja Maarit Puhakan, Tero Liljamon, Marko Mertalan, Ilpo Heinäsen ja Mikko Karvisen kanssa, 1998, Kankaanpää.
Tiedosto:Timo Hannunen Halla 2002.JPG|*Halla*, 2002, Jyväskylä.
Tiedosto:Timo Hannunen - Alkava (2003) - Saarijärven kaupungintalon edusta, Sivulantie 11 - Saarijärvi.JPG|*Alkava*, 2003, Saarijärvi.
Tiedosto:Timo Hannunen - Karahka (2004) - Saarijärven lukio, Lukiontie 3 - Saarijärvi.JPG|*Karahka*, 2004, Saarijärvi.
Tiedosto:Juice Leskisen hauta kesäkuussa 2008.jpg|*Juice Leskisen hautamuistomerkki*, 2007, Tampere.
Tiedosto:Timo Hannunen - Aika (2007) - Nahjuksenraitti 12, Kalmari - Saarijärvi.jpg|*Aika*, 2007, Saarijärvi.
Tiedosto:Timo Hannunen Varjot 2012.JPG|*Varjot*, 2012, Jyväskylä.
Tiedosto:Timo Hannunen Matti Kassilan muistomerkki 2024.jpg|*Matti Kassilan muistomerkki*, 2024, Keuruu.


## Lähteet

## Aiheesta muualla
*
*
Liberian Girl

**Liberian Girl** on yhdysvaltalaisen laulajan Michael Jacksonin yhdeksäs vuoden 1987 albumilta *[[Bad]]* julkaistu single. Se julkaistiin heinäkuussa 1989. Kappale kirjoitettiin alkuvuonna 1983 ja sen oli tarkoitus olla hänen sekä hänen veljiensä yhtyeen The Jacksons vuoden 1984 albumilla ''Victory''. Jackson työsti ja kirjoitti kappaleen uudelleen hänen sooloalbumilleen *Bad* vuonna 1986.

## Kappaleet
* **Britannian ja Hollannin 7"**
# ”Liberian Girl” (muokattu) – 3:40
# ”Girlfriend” – 3:05

* **12"**
# ”Liberian Girl” (muokattu) – 3:40
# ”Get on the Floor” – 4:44 
# ”Girlfriend” – 3:05

## Musiikkivideo
Kappaleen musiikkivideon on ohjannut Jim Yukich. Videolla esiintyy lukuisia Jacksonin ystäviä.

* malli Beverly Johnson
* näyttelijä Malcolm-Jamal Warner
* näyttelijä Sherman Hemsley
* malli Brigitte Nielsen
* tanssija Paula Abdul
* näyttelijä Carl Weathers
* koomikko Whoopi Goldberg
* tuottaja Quincy Jones
* kirjailija Jackie Collins
* näyttelijä Amy Irving
* näyttelijä Jasmine Guy
* näyttelijä Rosanna Arquette
* näyttelijä Billy Dee Williams
* näyttelijä Lou Diamond Phillips
* näyttelijä Olivia Newton-John
* näyttelijä John Travolta
* näyttelijä Corey Feldman
* elokuvaohjaaja Steven Spielberg
* pop-laulaja Debbie Gibson
* näyttelijä Ricky Schroder
* näyttelijä Blair Underwood
* artisti ”Weird Al” Yankovic
* simpanssi Bubbles
* näyttelijä Suzanne Somers
* näyttelijä Lou Ferrigno
* nyrkkeilypromoottori Don King ja ”Son”
* näyttelijä Mayim Bialik
* näyttelijä Virginia Madsen
* taikuri David Copperfield
* näyttelijä Richard Dreyfuss ja Emily Dreyfuss
* näyttelijä Danny Glover
* näyttelijä Olivia Hussey
* koomikko Dan Aykroyd
* näyttelijä Steve Guttenberg
Embraceable You

”**Embraceable You**” on George Gershwinin säveltämä ja Ira Gershwinin sanoittama laulu vuoden 1930 Broadway-musikaalista *Girl Crazy*, jossa sen esittivät Ginger Rogers ja Allen Kearns. Kappale kirjoitettiin alun perin vuonna 1928 tai 1929 Florenz Ziegfeldin suunnittelemaan musikaaliin, joka olisi perustunut vuonna 1918 kirjoitettuun näytelmään *East Is West*. Musikaalia ei koskaan tehty, mutta Gershwinit kierrättivät osan siihen kirjoitetuista lauluista toisiin projekteihin. Osa päätyi vuoden 1929 musikaaliin *Show Girl*, ja ”Embraceable You” otettiin mukaan *Girl Crazyyn*.

Kappaleesta on tullut suosittu jazzstandardi. Laulaja Billie Holidayn versio vuodelta 1944 valittiin historiallisten äänilevyjen kokoelmaan Grammy Hall of Fameen vuonna 2005. Charlie Parker nauhoitti vuonna 1947 hitaan bebop-version, jossa saksofonisti ei juurikaan keskittynyt laulun alkuperäiseen melodiaan vaan temaattiseen improvisointiin kappaleen sointukulun päällä. Parker nauhoitti kappaleen yhteensä 17 kertaa, mutta tämä versio on jäänyt kuuluisimmaksi. Sitä on jopa käytetty musiikin yleisteoksissa esimerkkinä jazzmusiikista.

Kappaletta on myös käytetty monissa elokuvissa, kuten *Me villissä lännessä* (1943), *Sininen rapsodia* (1945) ja *[[Pariisin lumoissa]]* (1951).

## Lähteet
Sojuz-suunnittelutoimisto

**Sojuz-suunnittelutoimisto** (, ) on lentokonemoottorien ja kaasuturbiinien suunnittelutoimisto Moskovassa. Se perustettiin 18. helmikuuta 1943 nimellä "Koelaitos № 300" ensimmäisenä johtajanaan Aleksandr Mikulin. Suunnittelutoimistolle kuului "Orgaviaproma" № 8 -tehdas Lužnikissa Moskovassa, joka myöhemmin evakuoitiin Kuibyševiin. Hän perusti myös teknillisen oppilaitoksen Sojuz, jossa avusti Boris Stetškin. Mikulinin työtä jatkoi Sergei Tumanski.

Tumanski johti suunnittelutoimistoa vuodesta 1956 kuolemaansa, vuonna 1973, asti.

Sojuzista ovat eronneet Tušinskin ja Tourajevskin suunnittelutoimistot, Ufan kokeellinen suunnittelutoimisto № 26 ja Kazanin kokeellinen suunnittelutoimisto № 16.

## Tuotteet

Mikulin suunnitteli moottorit:
* Mikulin АМ-3 (Tu-16, М-4, Tu-104)
* Mikulin АМ-5 (Jak-25)
* Mikulin RD-9B (АМ-9) (MiG-19)
* Mikulin R11-300 (АМ-11) (MiG-21, S. K. Tumanski viimeisteli)
Myöhempiä:
* Mikulin R15B-300 (MiG-25)
* Mikulin R79V-300 (Jak-141)
Tumanski-nimellä:
* Tumanski M-87
* Tumanski M-88
* Tumanski RD-9
* Junkers Jumo 004:n kopiovalmistus RD-10-nimellä (eräänlainen sotakorvaus)
* Tumanski R-11
* Tumanski R-13
* Tumanski R-15
* Tumanski R-25
* Tumanski R-29-300

## Lähteet

## Aiheesta muualla
* Туманский Сергей Константинович 
* Биография.ру | Biografija.ru:n Tumanski-sivu
Jesus de Tavarangue

**Jesus de Tavarangue** on jesuiittojen entinen lähetysasema Paraguayssa. Se on perustettu nykyisen Encarnaciónin kaupungin lähelle Kaakkois-Paraguayhyn vuonna 1685. Lähetysaseman tarkoitus oli toimia pienoiskaupunkina, joka tutustuttaa paikallisia guaraneita kristinuskoon. Alueella on edelleen jäljellä kellotorni, jolla kutsuttiin asukkaita jumalanpalvelukseen mutta myös varoitettiin lähestyvistä orjakauppiaista. Massiivisen kivikirkon rakennustyöt aloitettiin 1750-luvulla, mutta kirkko ei koskaan valmistunut. Siitä piti tulla italialaisen Loyalan kirkon kopio, ja sen rakennustyöhön osallistui noin kolmetuhatta guarania. Kun jesuiitat karkotettiin Paraguaysta vuonna 1767, kirkko jäi kesken.

Raunioitunut luostari on Unescon maailmanperintökohde.

## Lähteet
Another Part of Me

**Another Part of Me** on yhdysvaltalaisen laulajan Michael Jacksonin kuudes vuoden 1987 albumilta Bad julkaistu single. Se julkaistiin heinäkuussa 1988. Kappaleen varhainen versio kuultiin Jacksonin tähdittämässä tieteiselokuvassa *[[Captain EO]]* vuonna 1986.

## Kappaleet
* **45 rpm**
# ”Another Part of Me” (singlemix) – 3:46
# ”Another Part of Me” (instrumentaali) – 3:46

* **12" single**
# ”Another Part of Me” (pidennetty tanssimix)
# ”Another Part of Me” (radioversio)
# ”Another Part of Me” (dub-mix)
# ”Another Part of Me” (a cappella)
# ”Another Part of Me” (musiikkivideo)

## Lähteet
Say Say Say

**Say Say Say** on Paul McCartneyn ja Michael Jacksonin kirjoittama kappale, joka julkaistiin singlenä McCartneyn albumilta ''Pipes of Peace'' vuonna 1983. Kappale on yksi kolmesta McCartneyn ja Jacksonin yhteisestä kappaleesta. Loput kaksi kappaletta ovat "The Girl Is Mine" ja "The Man". Kappaleen musiikkivideon kuvasi Jacksonin "Beat It" -musiikkivideon kuvannut Bob Giraldi. Videossa Linda McCartney ja La Toya Jackson tekevät pienen cameo-esiintymisen.
Trudie Styler

**Trudie Styler ** (s. 6. tammikuuta 1954 Bromsgrove, Worcestershire, Englanti) on englantilainen näyttelijä ja käsikirjoittaja. Hänet tunnetaan käsikirjoituksistaan elokuviin *[[Moving the Mountain]]* (1994) ja *[[Kuu (vuoden 2009 elokuva)|Kuu]]* (2009). Hän on näytellyt myös tv-sarjoissa *[[Poldark (vuoden 1975 sarja)|Poldark]]*, *[[Funny Man]]*, *[[The Bell]]*, *[[Midsomerin murhat]]*, *[[Empire (televisiosarja)|Empire]]* ja *[[Love Soup]]*.

## Palkinnot
*Crystal Heart Award (1994)
*IDA Award (1994)

## Ehdokkuudet
*BAFTA Film Award (2010)

## Yksityiselämä
Trudie Styler on naimisissa muusikko Stingin kanssa, he avioituivat kymmenen vuoden yhdessä asumisen jälkeen vuonna 1992. Heillä on neljä lasta: Mickey (s. 19. tammikuuta 1984), Jake (s. 24. toukokuuta 1985), Coco (s. 30. heinäkuuta 1990) ja Giacomo (s. 17. joulukuuta 1995).

## Aiheesta muualla
*
I Can’t Get Started

”**I Can’t Get Started (with You)**” on Vernon Duken säveltämä ja Ira Gershwinin sanoittama amerikkalainen musiikkikappale vuodelta 1936. Se esitettiin ensimmäisen kerran Broadway-musikaalissa *Ziegfeld Follies of 1936*, jossa sen lauloi Bob Hope.

Trumpetinsoittaja, laulaja ja orkesterinjohtaja Bunny Berigan nauhoitti vuonna 1937 version, josta tuli hänen kuuluisin nauhoitteensa. Äänite nousi samana vuonna singlelistalla kymmenenneksi, ja vuonna 1975 se palkittiin Grammy Hall of Fame -palkinnolla. Kappaleesta on tullut jazzstandardi, ja osittain Beriganin nauhoituksen ansiosta se on erityisen suosittu trumpetistien keskuudessa. Sitä käytettiin välittämään 1930-luvun nostalgiaa Hollywood-elokuvissa *[[Pelastakaa tiikeri]]* (1973) ja *[[Chinatown (elokuva)|Chinatown]]* (1974).

Billie Holiday nauhoitti kappaleen saksofonisti Lester Youngin kanssa vuonna 1938. Youngin oma trio nauhoitti kappaleen uudelleen heinäkuussa 1942, vain viikkoja laulun suosituksi tehneen Beriganin kuoleman jälkeen. Triossa soitti pianoa Nat King Cole. Dizzy Gillespien versio vuodelta 1945 oli tärkeässä osassa trumpetistin uran alkuvaiheessa, kun tämä teki itseään tunnetuksi uutena jazzin huippunimenä. Lennie Tristano äänitti oman versionsa kappaleesta vuonna 1946.

## Lähteet
Srilankanpensaskiuru

**Srilankanpensaskiuru** (*Mirafra affinis*) on eteläaasialainen varpuslintu. Sen elinympäristö käsittää Intian itä- ja eteläsosat sekä Sri Lankan. Edward Blyth kuvaili lajin holotyypin Intian eteläosasta 1845.

## Lähteet
Zyzzyx Road

**Zyzzyx Road** on vuonna 2006 valmistunut yhdysvaltalainen independent-elokuva. Sen pääosia näyttelevät Leo Grillo, Katherine Heigl ja Tom Sizemore. Elokuvan on käsikirjoittanut ja ohjannut John Penney.

*Zyzzyx Roadia* näytettiin Yhdysvalloissa vain seitsemän tai kuuden päivän ajan yhdessä elokuvateatterissa, dallasilaisessa Highland Park Village Theaterissa. Elokuvan kävi katsomassa kuusi ihmistä ja se tuotti yhteensä vain 30 dollaria. Elokuvan budjetti puolestaan oli 1,2 miljoonaa dollaria. Lyhyt näytösaika johtui Screen Actors Guildin sopimuksesta, joka mahdollistaa pienen budjetin elokuvalle alhaisemmat palkat, mikäli se on teatterilevityksessä Yhdysvalloissa. Elokuvaa oli tarkoitus levittää ensin ulkomailla ja vasta sen jälkeen kotimaassa. Grillon mukaan halvin tapa selvitä sopimusvelvoitteista oli vuokrata teatteri ja järjestää tarvittavat näytökset ilman, että kukaan välttämättä edes näkee elokuvaa. Tämän vuoksi *Zyzzyx Roadista* tuli kaikkien aikojen vähiten Yhdysvaltojen teatterilevityksessä tuottanut elokuva. Vuoden 2006 loppuun mennessä elokuva oli julkaistu 23 maassa ja se oli tuottanut 368&nbsp;000 dollaria.

## Lähteet
Leave Me Alone (Michael Jacksonin kappale)

**Leave Me Alone** on yhdysvaltalaisen laulajan Michael Jacksonin kahdeksas vuoden 1987 albumilta Bad julkaistu single. Se julkaistiin helmikuussa 1989.

## Kappaleet
* **7" single:**
# ”Leave Me Alone” – 4:40
# ”Human Nature” – 4:05

* **3" single:
# ”Leave Me Alone” – 4:40
# ”[[Don’t Stop ’til You Get Enough]]” – 6:04
# ”[[Human Nature (Michael Jacksonin kappale)|Human Nature]]” – 4:05

* **CD-puoli:**
# ”Leave Me Alone” (albumiversio) – 4:40
# ”[[Another Part of Me]]” (pidennetty tanssimix) – 6:18

* **DVD-puoli:'''
# ”Leave Me Alone” (musiikkivideo) – 4:36
Dylan Ryder

**Dylan Ryder** (s. 23. helmikuuta 1981 Fresno, Kalifornia) on yhdysvaltalainen pornonäyttelijä. Hänet on huomioitu kahdesti AVN-palkinnolla vuonna 2011. Hän on toiminut myös *[[Penthouse]]n* mallina.

## Elämäkerta
Ryder syntyi ja kasvoi Kaliforniassa. Hän harrasti teini-ikäisenä kilpauimista ja mallintöitä. Täytettyään 18 Ryder muutti Kalifornian Central Coastiin, jossa hän opiskeli hoitajaksi ja työskenteli myöhemmin päihteisiin liittyvän pahoinpitelyn hoidon neuvonantajana.

### Ura
Ryder kiinnostui pornoelokuvista 22-vuotiaana nähtyään Penthouse-lehden mallit. Hän päätti lähettää kuvia itsestään aikuisviihdeyhtiölle ja sai ensimmäiset kuvaukset Reality Kingsiltä. Ryder kuitenkin muutti Arizonaan työskennelläkseen vanginvartijana, mutta jätti työt ja palasi takaisin Kaliforniaan perheensä luo. Samalla hän pyrki takaisin aikuisviihteen pariin ja suurensi leikkauksella rintojaan. Ryder lopulta palasi pornoelokuvien pariin heinäkuussa 2008.

## Lähteet

## Aiheesta muualla
* Dylan Ryder Google+
Tummapensaskiuru

**Tummapensaskiuru** (*Mirafra albicauda*) on keskiafrikkalainen varpuslintu. Sen elinympäristö käsittää Sahelin aluetta Tšadista Itä-Sudaniin, Etelä-Etiopiaan, Kongon demokraattisen tasavallan koillisosaan, Ugandaan, Luoteis- ja Lounais-Keniaan sekä Pohjois- ja Lounais-Tansaniaan. Anton Reichenow kuvaili lajin holotyypin Tansanian Taboran läänin Gondasta 1891.

## Lähteet
As Tears Go By

**As Tears Go By** on englantilaisen The Rolling Stones -yhtyeen jäsenten Mick Jaggerin ja Keith Richardsin sekä The Rolling Stonesin manageri Andrew Loog Oldhamin säveltämä ja sanoittama kappale. Sen esitti alun perin Marianne Faithfull vuonna 1964. Kappale julkaistiin myös vuonna 1965 The Rolling Stonesin vain Yhdysvalloissa ilmestyneellä albumilla *[[December's Children (And Everybody's)]]* sekä singlenä. The Rolling Stonesin singen B-puolella oli kappale "Gotta Get Away". 

Suomessa kappaleen ovat levyttäneet mm. Anneli Sari nimellä "Osanani ovat kyyneleet" (1964) ja Kaija Kärkinen & Ile Kallio nimellä "Kyynelhelmet" (1995).

## Lähteet
Kajaali

**Kajaali** (myös *kajal*) on musta tai jonkin muun värinen silmänalusmeikki, joka levitetään kajaalikynällä.

Sana *kajaali* tulee hindin kielestä, jossa *kajal* tarkoittaa silmämeikkiä tai merkkiä otsassa. Intiassa kajaalia on käytetty ainakin vuodesta 2500 eaa. alkaen, ja perinteisiin kuuluu myös pikkulasten silmien maalaaminen tietyissä tilanteissa. Lähes yhtä kauan mustaa kajaalia on käytetty Egyptissä, mistä se levisi Kreetan kautta Kreikkaan, Roomaan ja arabimaihin.

Intiassa kajaalin käyttöä on perusteltu paitsi kauneus- mutta myös terveyssyillä. Perinteisen kajaalin on ajateltu suojaavan silmäsairauksilta. Toisaalta lyijyä sisältävä kajaali voi johtaa myrkytyksiin.

## Lähteet

## Aiheesta muualla
Pikkumyyränsammal

**Pikkumyyränsammal** (*Atrichum tenellum*) on myyränsammalten sukuun ja karhunsammalten heimoon kuuluva elinvoimainen sammal.

## Ulkonäkö
Pikkumyyränsammal on pienikokoinen (0,5-2 cm) sammal. Sen pitkänomaiset lehdet ovat keskisuonelliset ja hammaslaitaiset. Sillä on usein melko pitkäperäisiä itiöpesäkkeitä. Munanmuotoiset itiöpesäkkeet ovat lyhyitä ja pystyjä.

## Elinympäristö
Pikkumyyränsammal on pioneerilaji. Se kasvaa paljaalla maalla rannoilla ja ojissa.

## Levinneisyys
Pikkumyyränsammalta tavataan yleisesti koko Suomessa.

## Lähteet

## Aiheesta muualla
*ITIS: Atrichum tenellum 
*Flora of North America: Atrichum tenellum
Angie

**”Angie”** on The Rolling Stones -yhtyeen vuonna 1973 ilmestyneen *[[Goats Head Soup]]* -albumin järjestyksessään viides kappale. Singlenä ilmestyessään siitä muodostui yhtyeen seitsemäs listaykkönen Yhdysvalloissa. Yhtyeen kotimaassa Britanniassa se ylsi viidenneksi. ”Angie” on samalla yhtyeen tunnetuin radioballadi.

Kappaleen sanoituksen innoitajaksi on epäilty useampaa naista. Rolling Stonesin kitaristin Keith Richardsin mukaan laulu ei kuitenkaan kerro kenestäkään yksittäisestä ihmisestä.

## Laulun synty

Yhtyeen kitaristi Keith Richards aloitti laulun tekemisen huumevieroituksessa ollessaan, mutta solisti Mick Jagger on kertonut kirjoittaneensa sen loppuun.

Kappaleen sanoituksesta on tehty lukuisia päätelmiä. Sen innoittajaksi on oletettu muun muassa David Bowien Angie-vaimoa, mutta Mick Jagger on kiistänyt tämän, ja uskoo, että kappaleen ensimmäisen rivin kirjoittanut Keith Richards sai idean Angela-tyttärestään. Richards kertoi kappaleen synnystä vuonna 2010 ilmestyneessä omaelämäkerrassaan *Elämä*:

## Äänitys

Kappale äänitettiin kahdessa osassa marras–joulukuun 1972 sekä touko–kesäkuun 1973 välisenä aikana. Nauhoituspaikkoina olivat Dynamic Sound Studios Jamaikan Kingstonissa sekä Island Recording Studios Lontoossa. Äänittäjänä toimi Andy Johns. 

Keith Richards ja Mick Taylor soittivat kappaleessa sähkökitaroiden sijaan akustisia kitaroita. Pianistina toimi sessiomuusikon ominaisuudessa Nicky Hopkins. Mick Jaggerin ehdotuksesta kappaleeseen lisättiin jousisovitus.

## Julkaisu ja vastaanotto

”Angie” ilmestyi singlenä Britanniassa 17. elokuuta 1973. Se nousi listalle 1. syyskuuta ja oli kymmenen listaviikon aikana korkeimmillaan sijalla viisi. Yhdysvalloissa single julkaistiin 28. elokuuta. Siitä muodostui yhtyeen seitsemäs ja samalla toiseksi viimeinen listaykkönen Billboard Hot 100 -listalla. Kappaleesta tuli listaykkönen myös Sveitsissä (4 viikkoa), Alankomaissa (2 viikkoa), Norjassa (2 viikkoa) sekä Belgian Flanderissa (1 viikko). Alankomaissa ja Belgiassa kappale nousi listalle uudelleen vuonna 1990. 

Singlen B-puolella oli kappale ”Silver Train”. Se ja ”Angie” sisältyivät molemmat *[[Goats Head Soup]]* -studioalbumille, joka ilmestyi Britanniassa 31. elokuuta ja Yhdysvalloissa 12. syyskuuta 1973.

”Angie” on yhtyeen tunnetuin radioballadi. Se on myös kuulunut Rolling Stonesin kiertueohjelmistoon lukuisia kertoja. Yhtye on esittänyt sitä konserteissaan vuosina 1973, 1975–1976, 1982, 1989–1990, 1994–1995, 1998–1999, 2002–2003 ja 2005–2006.

### Listasijoitukset

## Todennäköinen kokoonpano

*Mick Jagger – laulu
*Keith Richards – akustinen kitara
*Mick Taylor – akustinen kitara
*Charlie Watts – rummut
*Bill Wyman – basso

*Nicky Hopkins – piano
*Joukko tuntemattomia jousisoittajia

## Angie suomeksi
Petri Pettersson on esittänyt kappaleen suomeksi.

## Lähteet
*The Rolling Stones – Discography 2004
*Time Is On Our Side

### Viitteet
Rotta (täsmennyssivu)

**Rotta** tarkoittaa seuraavia asioita:

* rotat (*Rattus*), eläinsuku
** isorotta eli rotta (*Rattus norvegicus*), Suomessa luonnonvaraisena esiintyvä rottalaji
* rotta, kiinalainen horoskooppimerkki
* rotta, keskiaikainen länsieurooppalainen näppäiltävä kielisoitin
* rotta, 1300-luvulla suosittu nopea tanssi
* Rotta, kunta Saksassa
* Rotta, sukunimenä:
** Antonio Rotta (1828–1903), italialainen taidemaalari
Valkokurkkukiuru

**Valkokurkkukiuru** (*Mirafra cheniana*) on eteläafrikkalainen varpuslintu. Sen elinympäristö ulottuu Zimbabwen keskiosista Kaakkois-Botswanaan ja itäiseen Etelä-Afrikkaan. Andrew Smith kuvaili lajin holotyypin Latakoosta, Etelä-Afrikan pohjoisosasta 1843.

## Lähteet
Viheltäjäkiuru

**Viheltäjäkiuru** (*Calendulauda africanoides*), myös *Mirafra africanoides*, on eteläafrikkalainen varpuslintu. Sen elinympäristö käsittää Afrikan eteläosan Angolasta, Sambiasta ja Etelä-Mosambikista Etelä-Afrikkaan. Lajista tunnetaan kuusi alalajia. Andrew Smith kuvaili lajin holotyypin Colesbergistä Etelä-Afrikasta 1836.

## Lähteet
Alicante-Elchen lentoasema

**Alicante-Elchen lentoasema** (, )  sijaitsee Elchen kunnassa Espanjassa noin 9 kilometriä Alicantesta lounaaseen. Lentoasema on Itä-Espanjan tärkein ja palvelee pääosin Alicanten ja Murcian maakuntia. Vuonna 2019 lentoaseman kautta kulki 15&nbsp;047&nbsp;840 matkustajaa.

## Historia
Lentoaseman rakennustyöt aloitettiin vuonna 1965. Lentoasema avattiin 4. toukokuuta 1967. Matkustajamäärät kasvoivat, ja vuonna 1972 avattiin uusi terminaali kansainvälisille lennoille. Toinen laajennusosa valmistui 1974, ja se otettiin kotimaan lentojen käyttöön 1975.

Vuonna 2011 lentoasemaa laajennettiin uudella terminaalilla, joka avattiin 21. maaliskuuta 2011. Vanhat terminaalit 1 ja 2 suljettiin, ja uudesta terminaalista tuli vakinainen matkustajaterminaali.

## Tilastoja

## Lentoyhtiöt ja kohteet
Joulukuussa 2023 Alicanten lentoasemalta liikennöi 30 lentoyhtiötä kaikkiaan 104 kohteeseen.

## Lähteet

## Aiheesta muualla

* Lentoaseman viralliset verkkosivut
Akustiikkalevy

**Akustiikkalevy** on äänen vaimentamiseen tarkoitettu levy. Akustiikkalevynä voidaan käyttää useaa erilaista huokoista, ääntä absorboivaa levyä. 

Akustiikkalevyjä käytetään erityisesti julkisissa tiloissa ja teollisuustiloissa, joissa on paljon häiritsevää melua ja ääntä heijastavia kovia pintoja.

Akustiikkalevyjen käyttö kodeissa on ollut harvinaisempaa, koska sisustustarvikkeet kuten pehmustetut huonekalut, matot, verhot ja seinätekstiilit vaimentavat jonkin verran ääntä. 

Akustiikkalevyt voidaan asentaa joko seinä- tai kattoverhoukseksi. Verhous kiinnitetään joko mekaanisesti tai liimaamalla suoraan pintaan tai se voidaan asentaa alaslasketuksi katoksi.

Arkkitehtonisesti tai akustisesti vaativissa kohteissa akustiikkalevyillä päällystetyt pinnat voidaan lisäksi verhoilla esimerkiksi erilaisilla puurimoituksilla.

## Esimerkkejä tiloista, joissa käytetään akustointilevyjä

* kerrostalojen porrashuoneet
* koulujen ja toimistojen käytävät, koulujen luokkahuoneet, päiväkotien tilat
* ilmanvaihtokonehuoneet
* tuotantotilat
* konserttisalit, kokoontumistilat

## Esimerkkejä akustiikkalevyistä

* Sataprosenttinen polyesterihuopa, valmistettu kierrätysmuovipulloista (PET). Tuotteet ovat pölyttömiä eivätkä sisällä mitään ympäristöön vapauttavia aineita. 
* Mineraalivillasta ja sideaineesta tehdyt levyt, jotka on päällystetty lasikuituhuovalla tai -kudoksella. Levyn pinta voi olla lisäksi maalattu tarkoitukseen soveltuvalla maalilla.
* Puun lastusta ja sementistä valmistetut levyt. Levy voi olla luonnonvärinen tai maalattu ja siinä voi olla taustalevy joko esimerkiksi kipsilevyä tai metallia. Levyn pinta voi olla myös strukturoitu. 
* Reikäpellillä päällystetty mineraalivillalevy. Se kestää mekaanista rasitusta ja sitä käytetään esimerkiksi teollisuustiloissa ja ilmanvaihtokonehuoneissa.
* Lasikuituhuovalla ja metalliverkolla päällystetyt akustointilevyt soveltuvat mekaanisen kestävyytensä ansiosta esimerkiksi urheiluhalleihin.
* Vahvalla pestävällä lasikuituhuovalla päällystetyt levyt soveltuvat esimerkiksi laitoskeittiöihin, laboratorioihin ja elintarviketeollisuuteen, joissa pinnoilta vaaditaan pesunkestävyyttä ja homesuojausta.
* Rei’itetyistä tai uritetuista kipsilevyistä tehdyt alaslasketut katot vaimentavat ääntä ja ne voidaan pinnoittaa esimerkiksi maalaamalla tai puuviilulla.
* Pintaturpeesta tehdyt suomalaiset, homehtumattomat levyt jotka toimitetaan asiakkaan haluamalla värisävyllä. Homehtumattomuutensa vuoksi levyt soveltuvat hyvin myös kosteampiinkin tiloihin.

Akustointilevyn paksuudesta ja huokoisuudesta riippuu, kuinka laajan taajuusalueen ääntä se vaimentaa. Paksuudet ovat yleensä noin 20–70&nbsp;millimetriä.

## Akustointilevyjen tuotemerkkejä ja valmistajia

* Acusta
* Akustikmiljö
* Cewood
* Ecophon, valmistaja Saint-Gobain
* Gyptone, valmistaja Saint-Gobain
* Innofusor
* Konto
* Lumir
* Parafon ja Paracem, valmistaja Paroc
* Soften
* Vaimee
* Decnor

## Lähteet
Who Dares Wins

**Who Dares Wins** on englantilaisen death metal -yhtyeen Bolt Throwerin kokoelmalevy, jota yhtye ei hyväksy.

Sen kappaleet ovat pääosin harvinaisia kappaleita EP:lta ja muista lähteistä: kappaleet 1-4 ovat Cenotaph-EP:lta, kappaleet 5-8 Spearhead-EP:lta. Kappaleet 9 ja 10 taas ovat ... For Victory -levyn studiosessiosta, jotka on julkaistu aiemmin Earache Recordsin vuosijuhlakokoelmalevyllä sekä ...For Victoryn Japanin versiolla. Levyn on julkaissut Earache Records 14. syyskuuta 1998. Levyn kansion sama kuin *Spearheadilla*.

Levyn julkaisu sattui samaan ajankohtaan kuin Bolt Throwerin ensimmäisen Metal Bladelle tehdyn levyn *Mercenaryn* julkaisu. Yhtye on syyttänyt Earache Recordsia yhtyeellä rahastamisesta. Albumin nimeksi piti ensin tulla *No Guts, No Glory*, mutta Earache joutui luopumaan siitä, koska Mercenarylla oli samanniminen kappale. Yhtye itse ei suosittele ostamaan tätä albumia, koska ei suostuisi julkaisemaan kokoelmalevyä.

## Kappaleet
# 
# 
# 
# 
# 
# 
# 
# 
# 
# 

## Muusikot
* Karl Willets – laulu
* Gavin Ward – kitara
* Barry Thompson – kitara
* Andrew Whale – rummut
* Jo Bench – basso

## Aiheesta muualla
* 
*
M/S Polar Express

**M/S Polar Express** oli muun muassa Vaasanlaivojen omistama laiva. Sen rakensi Aalborg Skipsvaerft A/S Aalborgissa Tanskassa 1963. Laiva purjehti aluksi *Prinsessan Margaretha* -nimisenä Göteborgin ja Frederikshavnin välillä. 1968 se myytiin Suomeen Oy Vasa-Umeå Ab:lle ja sai nimen *Polar Express*.

Polar Express liikennöi reiteillä Vaasa–Uumaja, Vaasa–Sundsvall ja Pori–Sundsvall vuosina 1970-1982. Vuonna 1982 laiva myytiin Oy Jakob Lines Ab:lle ja 1984 edelleen Lähi-itään. Se upposi Nuwiban sataman lähellä Egyptissä sytyttyään tuleen 6. maaliskuuta 1986.

## Lähteet
Vehka-Patamo

**Vehka-Patamo** on Karjaanjoen vesistöön kuuluva järvi Härjänojan kylässä Somerniemellä Somerolla. Se on yksi Arimaa-järven pohjoispuolisista pienistä metsäjärvistä Somerniemellä ja Pusulassa. Järveen laskee pohjoisesta, Arimaan ja Heinjärven väliseltä vedenjakajalta Kovelojärvi, ja se laskee etelään Myllyjärveen, joka edelleen laskee Arimaa-järveen.

Vehka-Patamo on ruskeavetinen ja suorantainen järvi, jonka pinta-ala on noin 13 hehtaaria, suurin syvyys noin 7 metriä ja korkeus merenpinnasta 115,5 metriä. Järven kaloja ovat hauki, ahven, made, särki ja kiiski. 1990-luvulla järvessä on ollut myös heikko rapukanta.

## Lähteet
Rusohiirensammal

**Rusohiirensammal** (*Ptychostomum pallens*) on hiirensammalten heimoon kuuluva sammal.

## Ulkonäkö
Rusohiirensammal pieni (1 - 3 cm), pystykasvuinen ja väriltään punertava sammal. Sen keskisuonelliset lehdet ovat leveät ja teräväkärkiset ja niissä on kapeiden solujen muodostama reunus. Se on kaksikotinen ja sillä on harvoin itiöpesäkkeitä.

## Levinneisyys
Rusohiirensammalta esiintyy pohjoisella pallonpuoliskolla ja Afrikan ja Etelä-Amerikan vuoristoissa. Suomessa sitä kasvaa yleisenä koko maassa.

## Elinympäristö
Rusohiirensammal kasvaa kostealla hiesuisella maalla pientareilla, rannoilla ja ojissa.

## Lähteet
Better Place

**Better Place** oli kalifornialainen sähköautojen latausasemia tekevä yritys, jonka kotipaikka oli Kalifornian Palo Altossa. Better Place rakensi muun muassa Tokioon koejärjestelmää, jossa sähköautojen akut olisi pystynyt lataamaan muutamassa minuutissa. Järjestelmän oli tarkoitus valmistua vuoden 2011 alussa.

Better Place onnistui muutamassa vuodessa keräämään noin 850 miljoonan Yhdysvaltain dollarin edestä rahoitusta. Better Place ei kuitenkaan onnistunut lyömään tuotettaan kunnolla läpi markkinoilla, minkä vuoksi yhtiön toiminta ajettiin alas vuonna 2013.

## Lähteet
 

## Aiheesta muualla

* Tokyo to trial electric 'filling stations' to boost green transport Guardian 5.4.2010